open-index/open-wikipedia-markdown huggingface dataset:
Emma Ekwall

**Emma Amalia Ekwall** (18. tammikuuta 1838 Gransbo – 1. helmikuuta 1925 Tukholma) oli ruotsalainen taidemaalari. Myös hänen veljensä Knut Ekwall oli taidemaalari. Ekwall maalasi kuvia lapsista, muotokuvia, arkielämää ja kukka-asetelmia. Hänen maalauksiaan lapsista pidetään nykyään hänen parhaina töinään.

## Valikoituja teoksia

File:Emma Ekwall-Barn som leker bröllop.jpg|*Lapset leikkivät vihkiäisiä*
File:Emma Ekwall - Stilleben med frukter.jpg|*Hedelmäasetelma*
File:Emma Ekwall - Handarbetande flicka.jpg|*Tyttö ja käsityöt*
File:Emma Ekwall Tända pipan.jpg|*Piipun sytyytäminen* 
File:Emma Ekwall-Den lilla spinnerskan.jpg|*Pikku kehrääjä*
File:Emma Ekwall-Maria Dominica Ricci.jpg|*Maria Dominica Riccin muotokuva* 
File:Emma Ekwall-Smygrökande gossar.jpg|*Kuiskuttelevat pojat*


## Lähteet

## Aiheesta muualla
* http://konstdatabas.designarkivet.se/index.php/Detail/Object/Show/object_id/331
Johan Munters

**Johan Munters** (s. 1978 Jakarta, Indonesia) on ruotsalainen mäkihyppääjä.

Munters kilpaili mäkihypyn maailmancupissa ensimmäisen kerran Falunissa helmikuussa 1995 sijoittuen normaalimäen kilpailussa 58:nneksi. Ensimmäiset maailmancupin pisteensä hän saavutti Kuopion suurmäen kilpailussa marraskuussa 2000 oltuaan 18:s. Toisen kerran hän sijoittui pisteille maaliskuussa 2001 Falunissa ollen 25:s.

Munters osallistui Lahden MM-kilpailuihin 2001 sijoittuen normaalimäen kilpailussa 49:nneksi ja suurmäen kilpailussa 50:nneksi. Ruotsin mäkijoukkueen mukana hän sijoittui molemmissa joukkuekilpailuissa kymmenenneksi. Hän voitti pienen mäen Ruotsin-mestaruuden vuonna 2002.

Munters ilmoitti uransa lopettamisesta vuonna 2002.

## Lähteet
Heljä Jokela

**Heljä Jokela** (s. 2000) on suomalainen jalkapalloilija, pelipaikaltaan keskikenttäpelaaja tai puolustaja. Hän on edustanut Tikkurilan Palloseuraa Ykkösessä kaudella 2017 ja Liigassa kausina 2018–2020. Kaudeksi 2021 hän siirtyi helsinkiläisseura Pallokerho-35:een. Hän on ennen kauden 2021 alkua pelannut Liigassa kaikkiaan 16 ottelua.

## Lähteet
Jade Bergius

**Jade Bergius** (s. 27. syyskuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Tampereen Ilveksen joukkueessa kausina 2016–2020 yhteensä 48 ottelua. Kaudeksi 2021 hän siirtyi helsinkiläisseura Pallokerho-35:een. Ykkösessä hän on edustanut Hämeenlinnan Härmää kaudella 2015 ja Jyväskylän Pallokerhoa kaudella 2016.

## Lähteet
Anita Abu

**Anita Abu** (s. 26. kesäkuuta 1997) on suomalainen jalkapalloilija, pelipaikaltaan hyökkääjä tai keskikenttäpelaaja. Hän on pelannut Liigassa Helsingin Jalkapalloklubin joukkueessa kausina 2015–2016 ja Pallokerho-35:ssä kaudesta 2020 alkaen ennen kauden 2021 alkua yhteensä 51 ottelua, joissa hän on tehnyt viisi maalia. Ykkösessä hän on edustanut PK Keski-Uusimaata kaudella 2016, Malmin Palloseuraa kaudella 2017 ja Pallokerho-35:tä kausina 2018–2019.

## Lähteet
Eesti õigekeelsussõnaraamat

**Eesti õigekeelsussõnaraamat** (**ÕS**) ("Viron oikeakielisyyssanakirja") on Viron tiedeakatemian Viron kielen instituutin (*Eesti Keele Instituut*) koostama ja julkaisema viron kielen normatiivinen ja kielenhuollollinen sanakirja. Sanakirja on Viron hallituksen asetuksella määräämä kirjakielen normin perusta.

Sanakirjan tuorein versio on vuodelta 2018, ja vuodesta 2013 sanakirja on ollut vapaasti käytettävissä verkkoversiona.

## Aiheesta muualla
Viron oikeakielisyyssanakirjan verkkoversio
Asta Raami

**Asta Raami** (s. 1967) on Aalto-yliopistosta valmistunut taiteen tohtori ja intuition tutkija. Raami käsitteli vuonna 2015 valmistuneessa väitöskirjassaan intuition hyödyntämistä. Raamin mukaan intuition hyödyntämistä voi harjoitella, ja se auttaa ongelmien ratkaisussa päättelyn rinnalla. Raami on kirjoittanut kirjat *Älykäs intuitio* ja *Intuitio3*.

Raami jaottelee intuition kolmeen osaan: *vaistointuitioon*, *asiantuntijaintuitioon* ja *superintuitioon*. Vaistointuition hän määrittelee primitiiviseksi intuitioksi, joka auttaa meitä selviytymään. Asiantuntijaintuitio pohjautuu oppimiseen ja kokemukseen omasta ammatista. Superintuitio on Raamin mukaan järjetön ajatus, joka ylittää opitun ja koetun. 

Raami on suorittanut yliopistotutkinnot sekä kasvatustieteistä, graafisesta suunnittelusta että digitaalisesta mediasta. Hän opetti ja tutki 15 vuoden ajan Taideteollisessa korkeakoulussa (nyk. Aalto-yliopisto) luovuuden kehittämistä ja yhteisöllistä tiedonrakentamista sekä toimi luovan suunnitteluprosessin lehtorina. 

## Teokset

* *Intuition unleashed: on the application and development of intuition in the creative process*. Aalto-yliopisto, 2015.  Teoksen verkkoversio
* *Älykäs intuitio*. Kustantamo SS, 2017. 
* *Intuitio3.* Otava, 2020. 

## Lähteet
Keijo (olut)

**Keijo-olut** oli Kontulan oluttehtaan lager-tyyppinen olut. Sitä oli saatavana perinteisen keskioluen vahvuisena 4,6 prosenttisena sekä alkoholittomana.

Keijo-olut valmistettiin A. Le Coqin Tarton panimolla Virossa ja varastointi tapahtuu Collicolla Suomessa. Tuotantomääräksi on 100 000 litraa kuukaudessa. 

Olutta myytiin vain vähittäiskauppojen kautta eikä sitä ole tarjolla ravintoloissa.

Kontulan oluttehtaan taustalla oli kuusi Itä-Helsingistä olevaa kaverusta. Hanketta johtaa Finlaysonin luova johtaja Jukka Kurttila. 

## Mainoslauseita

* "Perusbisse rules."

## Aiheesta muualla

* 

## Lähteet
Alice Wiksten

**Alice Wiksten** (s. 29. maaliskuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Helsingin Jalkapalloklubin joukkueessa yhdeksän ottelua kaudella 2016 ja Pallokerho-35:ssä 18 ottelua kaudella 2020. Ykkösessä hän on edustanut PK Keski-Uusimaata kausina 2016–2017 ja Pallokerho-35:tä kausina 2018–2019.

Wiksten on pelannut Suomen alle 17-vuotiaiden maajoukkueessa.

## Lähteet
Inka Hiltunen

**Inka Hiltunen** (s. 2002) on suomalainen jalkapalloilija, pelipaikaltaan puolustaja. Hän nousi PK Keski-Uusimaan junioreista Ykkösessä pelanneeseen edustusjoukkueeseen kaudella 2019. Ensimmäisellä liigakaudellaan 2020 helsinkiläisen Pallokerho-35:n joukkueessa hän pelasi 18 ottelua, jotka kaikki avauskokoonpanossa.

## Lähteet
Julia Thurén

**Julia Thurén** (s. 1. heinäkuuta 1987 Turku) on suomalainen toimittaja, bloggaaja ja tietokirjailija.

Thurénilta ilmestyi tietokirja *Kaikki rahasta* vuonna 2018. Hän ryhtyi samana vuonna pitämään Ylellä *Melkein kaikki rahasta* -podcastia, jossa käsitellään monipuolisesti raha-asioita ja taloutta. Vuonna 2019 hän julkaisi yhdessä Raisa Mattilan kanssa *Lapsiperheen parisuhdekirjan*. Thurénin teos *Kaikki kuluttamisesta* oli vuoden 2021 tietokirjallisuuden Finlandia-ehdokas. Hän on tehnyt myös *Sijoituskaverit*-podcastia Merja Mähkän kanssa vuodesta 2021 ja *Melkein kaikki perheestä* -podcastia vuodesta 2023. Thurén on eronnut keväällä 2025.

Thurén valittiin Vuoden sijoittajaksi vuonna 2019. Koulutukseltaan Thurén on valtiotieteiden maisteri. Hänellä on kolme lasta ex-puolisonsa kanssa.

Thurénin isä on professori Lauri Thurén ja sisko toimittaja-kirjailija Sofia Tawast.

## Teokset
* 
* 
* 

## Lähteet

## Aiheesta muualla
* Julia Thurénin verkkosivut
*
Tashlultum

**Tashlultum** (n. 2300-luvulla eaa.) oli Sargon Akkadilaisen vaimo ja Akkadian kuningatar. Hänet tunnetaan nimeltä ainoastaan yhden yksittäisen alabasterisen ruukunsirpaleen perusteella.

Tashlultumin ja Sargonin lapsia olivat mm. Enheduanna ja Rimush.

## Lähteet
Olivia Kåhre

**Olivia Kåhre** (s. 1999) on suomalainen jalkapalloilija. Hän on pelannut helsinkiläisen Pallokerho-35:n joukkueessa Ykkösessä kausina 2018–2019 ja Kansallisessa liigassa kaudesta 2020 alkaen. Hän pelasi ensimmäisellä liigakaudellaan 16 ottelua. Kaudella 2021 hän pelasi 23 liigaottelua ja teki niissä neljä maalia.

## Lähteet
Ralf Westerlund

**Ralf Westerlund** (s. 7. syyskuuta 1947 Tammisaari) on suomalainen urheiluampuja, joka on kilpaillut kansainvälisellä tasolla kiväärilajeissa. Hän on edustanut Raseborgs Skyttaria.

Suomen Ampumaurheiluliitto valitsi Westerlundin vuoden ampumaurheilijaksi 1985.

**CISM Kansainvälinen Sotilasurheiluliitto**

**Paras Maa, Paras Kivääriampuja ,   Sotilas Maailmanmestari**

Paras kivääriampuja (vakiokivääri+sotilaspikaammunta)

1984 1 FIN        Ralf Westerlund 1131

1986 1 FIN        Ralf Westerlund 1145

1991 1 FIN        Ralf Westerlund 1142

**300m  Vakiokivääri**

1991 1FIN          Ralf Westerlund 579

**300m Sotilas pikaammunta**

1984  1FIN         Ralf Westerlund 559

1986  1FIN         Ralf Westerlund 566

**300m Vakiokivääri joukkue**

1986  1 FIN   2306

----

;

## Lähteet
Hertta Kiiski

**Hertta Kiiski** (s. 1973 Turku) on suomalainen valokuvataiteilija. Kiiski valmistui kuvataiteilijaksi Turun taideakatemian valokuvataiteen osastolta vuonna 2012 ja kuvataiteen maisteriksi Kuvataideakatemian Tila-aikataiteen ohjelmasta vuonna 2015. 

Kiisken näyttely *Primavera* oli esillä Turun taidemuseossa vuonna 2012. Vuonna 2019 Kiiskellä oli retrospektiivinen yksityisnäyttely *Violetti meri* Suomen valokuvataiteen museossa.

## Lähteet

## Aiheesta muualla
* Hertta Kiisken verkkosivut
Vilma Oksanen

**Vilma Oksanen** (s. 16. marraskuuta 2000) on suomalainen jalkapalloilija, pelipaikaltaan puolustaja. Hän on pelannut helsinkiläisen Pallokerho-35:n joukkueessa Ykköstä kausina 2018–2019 ja Kansallista liigaa kausina 2020–2023 sekä Helsingin Palloseuran joukkueessa Kansallista liigaa kaudesta 2024 alkaen.

Oksanen pelasi ensimmäisellä liigakaudellaan 2020 PK-35:ssä 13 ottelua, toisella 14 ottelua sekä kahdella seuraavalla kaudella 23 ottelua. Kaudella 2024 hän pelasi Helsingin Palloseurassa 13 liigaottelua ja saavutti SM-pronssia. Hän ei ole tehnyt liigassa yhtään maalia.

Oksanen on pelannut Suomen alle 23-vuotiaiden maajoukkueessa.

## Lähteet
Kiiminkipuiston koulu

**Kiiminkipuiston koulu** sijaitsee Kiimingin kaupunginosassa Oulussa, Kiimingin keskustan välittömässä läheisyydessä.

Koulurakennus on rakennettu vuonna 2021 ja sen tarkoitus on korvata Jokirannan koulun toiminta täysimääräisesti. Koulussa opiskelee hieman yli kuusisataa oppilasta kuudennesta yhdeksänteen luokkaan.

Koulussa toimii myös aamu- ja iltapäiväkerhoja sekä muuta oheistoimintaa.

## Lähteet
* 

## Aiheesta muualla
* 
* 
*
Theresa Kachindamoto

**Theresa Kachindamoto** (23. marraskuuta 1958 – 13. elokuuta 2025) oli malawilainen poliitikko, joka toimii Malawin keskiseen alueeseen kuuluvan Dedzan piirikunnan vanhempana päällikkönä eli Inkosina. Hän on yksi kolmestasadasta maan heimojen päälliköistä. Hänen hallintoalueellaan asuu yli 900 000 ihmistä.

Kachindamoto työskenteli edistääkseen hallitsemansa alueen tyttöjen asemaa ja lasten osallistumista koulutukseen. Hän pyrki lopettamaan lapsiavioliitot, jotka ovat olleet Malawissa hyvin yleisiä erityisesti maaseudulla. Maassa jopa puolet tytöistä avioituvat alaikäisinä. Kachindamoto mitätöi satoja Dedzan alueella solmittuja lapsiavioliittoja ja lisäksi hän oli merkittävällä tavalla vaikuttamassa Malawin kansalliskokouksen vuonna 2017 tekemään lakiuudistukseen, jossa avioitumisiäksi säädettiin 18 vuotta aikaisemman 15 ikävuoden sijaan.

## Lähteet
Florence Given

**Florence Given** (s. 19. marraskuuta 1999 Plymouth) on brittiläinen kuvittaja, kirjailija, feministi ja vaikuttaja. Hän tuli kotimaassaan tunnetuksi omaleimaisella visuaalisella tyylillään, jonka hän yhdisti  feministisiin sloganeihin. Ison-Britannian ''Cosmopolitan''-lehti palkitsi hänet *Influencer of the Year* -tittelillä vuonna 2019.

Given julkaisi vuonna 2020 ensimmäisen kirjansa *Women Don't Owe You Pretty*, jonka suomennos *Olen upea, mutta en sinun mieliksesi* ilmestyi vuonna 2021. 

## Teokset

* *Olen upea, mutta en sinun mieliksesi.* Atena, 2021. .

## Lähteet
Jirina Alanko

**Jirina Alanko** on suomalainen valokuvaaja, ohjaaja ja taiteilija. Alanko on viettänyt lapsuutensa ja nuoruutensa Seinäjoella.

Alanko voitti Vuoden kuva -palkinnon ''Image''-lehdelle kuvaamallaan *On siitä iloakin* -kuvasarjalla Aikakausmedian järjestämässä vuoden 2019 Editkilpailun Lifestyle-sarjassa.

Ensimmäinen Alangon ohjaama musiikkivideo oli Erika Vikmanin "Syntisten pöytä".

## Filmografia

### Musiikkivideot

* 2022
** *Rakastan en rakasta* – BESS
** *Kannan sut* – F 
** *Vegasissa naimisiin* – ANI feat. Nelli Matula
* 2021
** *Meille käy hyvin* – Ellinoora 
** *Nuori Edelmann* – costee

* 2020
** *Syntisten pöytä –* Erika Vikman

## Lähteet

## Aiheesta muualla

* 
* 
* https://vimeo.com/jirina *vimeo.com.*
Olympoksen veri

**Olympoksen veri** () on yhdysvaltalaiskirjailija Rick Riordanin kirjoittama nuortenromaani. Se on kreikkalaiseen ja roomalaiseen mytologiaan pohjautuvan *[[Olympoksen sankarit]]* -fantasiakirjasarjan viides ja viimeinen osa. Sarjan aiemmat osat ovat *[[Eksynyt sankari]]*, *[[Merenjumalan poika]]*, *[[Athenen merkki]]* ja *[[Haadeksen talo]]*. Sarjassa seurataan Percy Jacksonin, Annabeth Chasen, Jason Gracen, Piper McLeanin, Frank Zhangin, Hazel Levesquen, Leo Valdezin, Reyna Ramírez-Arellanon ja Nico di Angelon seikkailuja. Teos julkaistiin alkuperäiskielellä 7. lokakuuta 2014. Otava julkaisi romaanin suomeksi maaliskuussa 2015 Ilkka Rekiaron kääntämänä.

*Olympoksen veri* jatkuu siitä, mihin sarjan edeltävä osa, *Haadeksen talo*, päättyy. Gaia valmistautuu heräämään, mutta tarvitsee avuksi puolijumalten verta. Percy Jacksonin ystävineen on pysäytettävä sekä Gaia että tämän Tartaroksesta nousseet giganttilapset ennen toivonjumalatar Spesin juhlaa, jolloin Gaia aikoaa uhrata kaksi puolijumalaa. Samaan aikaan Puoliveristen leiri ja Juppiterin leiri ovat ajautumassa sotaan. Ainoa keino estää konflikti leirien välillä on toimittaa *[[Athene Parthenos]]* ajoissa Puoliveristen leiriin.

## Lähteet
* 
### Viitteet

## Aiheesta muualla
* Kirjasampo
* Risingshadow.fi
Soufrière

**Soufrière** tai **La Soufrière** voi viitata seuraaviin asioihin:
*Soufrière, kylä Dominicalla
*Soufrière, kaupunki Saint Lucialla
*La Grande Soufrière tai La Soufrière, tulivuori Guadeloupella
*La Soufrière, tulivuori Saint Vincentillä
*Soufrière Hills, tulivuori Montserratilla
**[[La Soufrière (elokuva)|La Soufrière]]*, Werner Herzogin ohjaama dokumenttielokuva
Ulpu Hozjajenok

**Ulpu-Leena Hozjajenok** (s. 1985) on suomalainen laulaja-lauluntekijä. Hänen tekemiään kappaleita ovat esittäneet muun muassa Pete Parkkonen, Ilta ja Waltteri Torikka.

Hozjajenok on esittänyt tekemiään kappaleittan myös itse. Vuonna 2017 julkaistu ”Ajelehtii”-single oli *[[Lauri Mäntyvaaran tuuheet ripset]]* -elokuvan tunnuskappaleena. Hän on ollut solistina myös Arttu Wiskarin ”Sirpa”-kappaleella.

## Lähteet

## Aiheesta muualla
* Ulpu Hozjajenokin tekemiä kappaleita Fono.fi-äänitetietokannassa
Lohjan rovastikunta

**Lohjan rovastikunta** (ruots. *Lojo prosteri*) on Uudellamaalla sijaitseva Espoon hiippakunnan rovastikunta. Suomen evankelis-luterilaisen kirkon hiippakunnat ovat jaettu edelleen rovastikuntiin. Rovastikunnissa hiippakunnan piispan ja tuomiokapitulin apuna toimii lääninrovasti. 

Lohjan rovastikunnan lääninrovastina toimii Lohjan seurakunnan kirkkoherra Juhani Korte.

## Seurakunnat
Lista Lohjan rovastikuntaan kuuluvista seurakunnista:
* Hangon suomalainen seurakunta
* Karkkilan seurakunta
* Lohjan seurakunta
* Raaseporin suomalainen seurakunta
* Siuntion suomalainen seurakunta
* Vihdin seurakunta

## Lähteet
Puabi

**Puabi** (akkadiksi 𒅤𒀀𒉿, "isän sana") oli sumerilainen nainen, joka vaikutti Urin kaupungissa noin 2600-luvulla eaa. Puabista käytetään joskus nimitystä **Shub-ad** johtuen virheellisestä nuolenpääkirjoituksen lukutavasta..

Titteliltään Puabin katsotaan olleen kuningatar, sillä hänen sinettinsä kuvaavat häntä tittelillä *eresh* ("kuningatar") eivätkä mainitse nimeltä hänen miestään. Tämä saattaa myös viitata siihen, että Puabi hallitsi täysin itse.. Joiden arvioiden mukaan Puabi on saattanut olla yksi kuningas Meskalamdugin leskeksi jääneistä vaimoista.

Puabin haudan löysi brittiläinen arkeologi Leonard Woolley vuonna 1920-luvulla. Haudasta löytyi mm. tämän taidokkaasti valmistettu päähine, jossa on 20 kultalehteä, lapislatsulia sekä kultainen kampa. Ottaen huomioon Puabin haudasta löytyneet arvoesineet on päätelty, että Sumer kävi kauppaa tiiviisti kaukaisten kaupunkivaltioiden kanssa: esimerkiksi lapislatsuli on peräisin nykyisen Afganistanin alueelta. Haudasta löytyi myös kahden Puabin palvelijan jäänteet..

## Lähteet
Pia Penttala

**Pia Penttala** (s. 15. elokuuta 1970 Kouvola) on erityistason psyko- ja perheterapeutti. Hän nousi julkisuuteen ''Supernanny Suomi'' -tositelevisio-ohjelmaan osallistumisen myötä. Penttala valmistui psykoterapian maisteriksi Bristolin yliopistosta vuonna 2015. Penttala nähtiin *[[Tanssii tähtien kanssa]]* -ohjelman 16. tuotantokaudella, jossa hän tanssi Marko Keräsen kanssa.

Penttala on julkaissut myös kaksi kirjaa. *Suomen Supernanny – pienillä teoilla parempaa perhe-elämää,* jonka toisena kirjoittajana toimi kirjailija Risto Pakarinen, ilmestyi elokuussa 2021. Toinen, *Suomen Supernanny – Lempeämpää perhe-elämää*, ilmestyi elokuussa 2022.

Penttalalla on kolme lasta puolisonsa Ari Penttalan kanssa. Hänellä on myös kaksi hevosta, joista toinen on terapiahevonen.

## Lähteet
Börte

**Börte** (kyrillisin kirjaimin Бөртэ, 1161–1230) oli mongolien kuningatar (khatun) ja Tšingis-kaanin (nuoruudessaan nimellä *Temüžin*) ensimmäinen vaimo.

Temüžinin ja Börten vanhemmat järjestivät avioliiton lastensa välille Börten ollessa 10-vuotias. Börten perhe antoi myöntäjäislahjana Temüžinille erityisen arvokasta mustaa turkista, joka tapojen mukaan menisi aviomiehen isälle. Mutta koska Temüžinin isä oli kuollut vuosia aikaisemmin, myötäjäislahja meni suoraan pojalle, joka käytti sitä ostaakseen isänsä veriveljen, Ong-kaanin, suojeluksen, jotta Temüžin perheineen saisi elää turvassa ja mennä naimisiin Börten kanssa..

Temüžinin viholliset, merkiitit, kidnappasivat Börten pian häiden jälkeen. On epäselvää, jäikö Börte leiriin vapaaehtoisesti antaakseen muille aikaa paeta, vaiko hylkäsikö Temüžin tämän tahallaan. Börten kidnappauksen jälkeen Tšingis lainasi sotilaita Toghrililta pelastaakseen tämän.

Kertoman mukaan Börte sai Temüžinin katkaisemaan suhteensa tämän veriveljeen Žamukhaan, joka alkoi nähdä Temüžinin yhä enemmän alaisenaan kuin veriveljenään. Temüžinin kerrotaan myös aktiivisesti kysyneen neuvoja Börtelta.

Tšingis-kaanin noustua mongolien suurkaaniksi ja ollessa sotimassa, huolehti Börte kotirintamasta ja sai hallita miehensä sijaan. 

Börtelle ja Tšingis-kaanille syntyi yhteensä yhdeksän lasta: neljä poikaa ja viisi tytärtä. Ollessaan merkiittien vankina Börte myös todennäköisesti raiskattiin ja hän synnytti pojan (Jotšin) pian vapautumisensa jälkeen. Tšingis vakuutteli epäilyistä huolimatta, että hän oli pojan isä..

## Lähteet
Jessica Polfjärd

**Jessica Polfjärd** (s. 27. toukokuuta 1971 Soul, Korean tasavalta) on ruotsalainen maltillisen kokoomuksen poliitikko. Hän on toiminut vuodesta 2019 Euroopan parlamentin jäsenenä, mitä ennen hän oli vuodesta 2006 Ruotsin valtiopäivien jäsen.

## Ura
Västmanlandin läänin vaalipiiriä edustanut Polfjärd valittiin Ruotsin valtiopäiville ensimmäisen kerran syyskuun 2006 vaaleissa, mitä ennen hän oli vaikuttanut pitkään Västeråsin kunnallispolitiikassa. Hänet valittiin uudelleen kolmissa seuraavissa vaaleissa, 2010, 2014 ja 2018. Hän toimi valtiopäivävuosinaan neljän valiokunnan varsinaisena jäsenenä, verovaliokunnan 2009–2010 ja 2014–2015, sosiaalivaliokunnan 2010, työmarkkinavaliokunnan 2013–2014 ja 2017–2019 sekä teollisuusvaliokunnan 2010–2013. Hän oli teollisuusvaliokunnan puheenjohtaja 2012–2013 ja työmarkkinavaliokunnan puheenjohtaja 2013–2014 sekä varapuheenjohtaja 2017–2018.

Polfjärd toimi myös maltillisen kokoomuksen ryhmän puheenjohtajana 2015–2017 ja jäsenenä valtiopäivien ulkoasiainlautakunnassa 2015–2017, sotavaltuuskunnassa 2016–2019 sekä EU-lautakunnassa 2019. Hän oli myös Pohjoismaiden neuvoston Ruotsin-valtuuskunnan jäsen 2006–2012 ja 2018–2019. Tammikuusta kesäkuuhun 2019 Polfjärd, Ruotsin-valtuuskunnan silloinen puheenjohtaja, toimi Pohjoismaiden neuvoston presidenttinä.  

Polfjärd oli europarlamenttivaaleissa 2019 maltillisen kokoomuksen listan kakkosnimi ja tuli valituksi. Hän kuuluu Euroopan kansanpuolueen ryhmään ja on ollut heinäkuusta 2019 ympäristön, kansanterveyden ja elintarvikkeiden turvallisuuden valiokunnan jäsen.

## Yksityiselämä
Jessica Polfjärd, alkuperäiseltä nimeltään Zindalai Kim, on adoptiolapsi. Hän syntyi Etelä-Koreassa ja tuli Ruotsiin yhdeksän kuukauden ikäisenä. Hän varttui Västeråsissa  Sven-Åke Polfjärdin ja Zonta Polfjärdin (o.s. Österberg) lapsena.

Polfjärdin perheeseen kuuluvat puoliso Torbjörn ja kaksi poikaa.

## Lähteet

## Aiheesta muualla
Marjukka Mäkelä

**Marja-Leena (Marjukka) Mäkelä** (o.s. **Toivonen**, s. 1. huhtikuuta 1951 Lahti) on suomalainen yleislääketieteen erikoislääkäri (LKT) ja kliininen epidemiologi (M.Sc.), joka THL:n tutkimusprofessorina ollessaan arvioi terveydenhuollon menetelmiä ja edisti näyttöön pohjautuvia menetelmiä lääketieteessä. Hän jäi eläkkeelle THL:n tutkimusprofessuurista, mutta on jatkanut osa-aikainen Kööpenhaminan yliopiston professorina.

Mäkelä kirjoitti ylioppilaaksi vuonna 1969 Kannaksen lukiosta Lahdesta. Hän valmistui Helsingin yliopistosta lääkäriksi (LL 1976), yleislääketietieteen erikoislääkäriksi (1982) ja lääketieteen tohtoriksi (LKT 1990). Hänen englanninkielinen artikkeliväitöskirjatyönsä käsitteli kurkkukipupotilaiden tutkimista ja hoitoa perusterveydenhuollossa. Tutkimus oli otsikoitu *Management of sore-throat patients in primary care : a comparison of the rationality and cost-effectiveness of treatment decisions with three different detection methods for group A [beta]-haemolytic streptococci*.  Post-doc vaiheessa hän opiskeli myös kliiniseksi epidemiologiksi (M.Sc.) Kanadan Hamiltonissa sijaitsevassa McMaster-yliopistossa. Oulun yliopiston yleislääketieteen dosentti vuodesta 1991 ja Helsingin yliopiston ruotsinkielisen opetuksen (allmän medicin) dosentti vuodesta 1992.  

Työurallaan Mäkelä toimi Helsingin terveysviraston apulaishygieenikkona (1976–1978), Marian sairaalan sisätautiosaston apulaislääkärinä (1978–1981) ja Helsingin kaupungin terveyskeskuslääkärinä (1981–1993). Hän työskenteli apulaisopettajana Helsingin yliopistossa (1985–1991) ja Tampereen yliopistossa  (1991) sekä kehittämispäällikkönä Stakesissa (1991–2000). Vuodesta 2000 Stakesin, sittemmin Terveyden ja hyvinvoinnin laitoksen tutkimusprofessori. Mäkelä oli Kööpenhaminan yliopiston (Inst. Allm. Med.) vieraileva professori vuosina 2000–2005, ja virkaa tekevä osa-aikainen professori (20 %) vuosina 2005–2007 sekä vakituinen osa-aikainen (20 %) professori vuodesta 2007.

Mäkelän tutkimus- ja keittämistyön kohteita ovat olleet muun muassa terveydenhuollon menetelmien arviointi, näyttöön perustuva terveydenhuolto, hoitosuositukset, ylähengitystieinfektiot ja laadunvalvonta.
 
Hänen saamiaan tunnustuksia ovat muun muassa Yleislääketieteen pohjoismainen tutkijapalkinto (2007), Pohjolan lääketieteen palkinto (2018) ja Helsingin yliopiston vuoden alumnin tunnustus (2019).

## Lähteet

## Aiheesta muualla
*Marjukka Mäkelän Google Scholar -julkaisuprofiili  (scholar.google.com)
*Marjukka Mäkelä  (researchgate.net)
Anitta Ahonen

**Anitta Ahonen** (s. 27. tammikuuta 1964 Juupajoki) on suomalainen stand up -koomikko. Ahonen tutustui stand up -komiikkaan ensimmäisten joukossa Suomessa 1990-luvulla ja on esiintynyt 1990-luvun lopulta saakka. Ahonen käyttää stand upissa taiteilijanimeä Iso A. Hänet tunnetaan ronskista huumoristaan, jossa hän käsittelee esimerkiksi ylipainoaan, sairastamaansa syöpää ja läheisiä ihmisiä. 

Ahonen haaveili aikoinaan näyttelijän urasta, mutta ei päässyt Teatterikorkeakouluun. Hän kuitenkin osallistui laitoksen järjestämälle stand up -kurssille, jonka veti yhdysvaltalainen näyttelijä ja koomikko Ron Ruth. Vuonna 2003 Ahonen osallistui Vuoden stand up -tulokas -kilpailuun ja oli kisan ainoa naisosallistuja. Vuodesta 2005 lähtien Ahonen on työskennellyt stand up -koomikkona kokopäiväisesti. Hän osallistui samana vuonna SubTV:llä esitettyyn ''Get Up, Stand Up!'' -kilpailuun, jossa etsittiin uusia stand upin kykyjä.

Ahonen pitää stand up -kursseja aloitteleville koomikoille, opastaa Tampereen kesäyliopistossa tutkijoita tekemään humoristisia science slam -esityksiä ja valmentaa työyhteisöjä komiikan keinoin.

Ahonen on opiskellut muun muassa yleistä kirjallisuustiedettä ja draamaa Tampereen yliopistossa ja näytellyt harrastajateatterissa. Ennen koomikon uraa Ahonen työskenteli telealan yrityksessä.

## Lähteet

## Aiheesta muualla
* Kuusi kuvaa stand up -koomikko Anitta Ahosen elämästä, 1.5.2022 Yle Areena
Laura Kölhi

**Laura Kölhi** (s. 30. maaliskuuta 1999) on suomalainen jalkapalloilija, pelipaikaltaan puolustaja. Hän aloitti liigauransa Tikkurilan Palloseurassa kausina 2018–2020. Hän pelasi TiPS:ssa 54 liigaottelua ja teki yhden maalin, heinäkuussa 2018 Pallokissoja vastaan. Kaudella 2021 hän edusti PK-35 Vantaan joukkuetta, jossa hän pelasi 21 liigaottelua ja teki yhden maalin, elokuussa Jyväskylän Pallokerhoa vastaan. Kaudella 2022 Kölhi edustaa Nurmijärven Jalkapalloseuraa.

Kölhi pelasi juniorina Hyvinkään Palloseurassa. Kausina 2015–2016 hän pelasi Ykkösessäkin Vantaan Jalkapalloseuran joukkueessa. Kaudella 2017 hän pelasi Helsingin Jalkapalloklubin junioreissa.

Kölhi on pelannut Suomen nuorisomaajoukkueissa.

## Lähteet
Eerika Appelqvist

**Eerika Appelqvist** (s. 4. kesäkuuta 2001) on suomalainen jalkapalloilija, pelipaikaltaan puolustaja. Hän on edustanut Kansallisessa liigassa PK-35 Vantaata kausina 2020–2023 ja uudelleen 2025 sekä Kuopion Palloseuraa kaudella 2024.

Appelqvist edusti juniorina FC Honkaa, jonka edustusjoukkueessa hän pääsi vaihtopenkille kahdessa liigaottelussa kaudella 2019. Ensimmäisellä liigakaudellaan 2020 hän pelasi 18 ottelua, toisella 21 ottelua sekä kahdella seuraavalla kaudella 20 ottelua. Kaudella 2024 hän saavutti Kuopion Palloseuran joukkueessa SM-hopeaa ja pelasi 17 liigaottelua. Hän teki ensimmäisen liigamaalinsa elokuussa 2024 Tampereen Ilvestä vastaan.

Appelqvist on pelannut Suomen alle 17- ja alle 23-vuotiaiden maajoukkueissa.

## Lähteet
Anna Vlasoff

**Anna Vlasoff** (s. 30. kesäkuuta 1987) on suomalainen jalkapalloilija, pelipaikaltaan puolustaja. Hän on pelannut SM-sarjaa kausina 2006–2008 Puistolan Urheilijoissa. Hän on edustanut Liigassa Tikkurilan Palloseuraa kaudella 2009, PK-35 Vantaata kausina 2010–2011, Helsingin Jalkapalloklubia kaudella 2012, FC Honkaa kausina 2013–2018 ja jälleen PK-35 Vantaata kaudesta 2020 alkaen. Kaudella 2019 hän pelasi Ykkösessä PK-35 Vantaan joukkueessa. Hän on pelannut pääsarjatasolla kaikkiaan 276 ottelua ja tehnyt niissä 20 maalia, joista kymmenen kaudella 2009. Hän on voittanut liigamestaruuden vuosina 2010, 2011 ja 2017 sekä Suomen Cupin kausina 2014 ja 2015.

## Lähteet
Vasha

**Vasha** on Hannu Salosen ohjaama suomalais-virolais-irlantilais-saksalainen rikosdraamaelokuva vuodelta 2009. Elokuva kertoo 16-vuotiaan virolaisen Tomin sekä tšetšenialaisen Arthurin välisestä ystävyydestä. Tom pelastaa Arthurin Tallinnassa tapahtuvassa autopommi-iskussa. Miehet päätyvät sairaalaan, josta he karkaavat yhdessä. Arthur suunnittelee kostavansa perheensä murhan ja Tom huomaa pian sotkeutuneensa mukaan suunnitelmaan.

## Lähteet
Roosa Toivanen

**Roosa Toivanen** (s. 8. tammikuuta 1998) on suomalainen jalkapalloilija, pelipaikaltaan puolustaja. Hän on edustanut Liigassa PK-35 Vantaata kausina 2015–2018 ja jälleen kaudesta 2020 alkaen. Kaudeksi 2019 PK-35 Vantaa ei saanut liigalisenssiä ja Toivanen pelasi joukkueensa kanssa yhden kauden Ykkösessä, jossa hän on pelannut myös kausina 2014–2015 Vantaan Jalkapalloseuran joukkueessa. Hän on pelannut Liigassa ennen kauden 2025 alkua kaikkiaan 160 ottelua, joissa hän on tehnyt 12 maalia.

Toivanen pääsi muutamassa ottelussa vaihtopenkille kaudella 2015 PK-35 Vantaan voittaessa Suomen-mestaruuden kaudella 2015. Vuosien 2016 ja 2018 Suomen-mestaruutta hän oli voittamassa runkopelaajana, kuten myös vuoden 2016 Suomen Cupia. Kaudella 2017 hän saavutti liigassa SM-hopeaa.

Toivanen on pelannut Suomen nuorisomaajoukkueissa.

## Lähteet
Velma Oikarinen

**Velma Oikarinen** (s. 7. toukokuuta 1995) on suomalainen jalkapalloilija, pelipaikaltaan maalivahti. Hän on pelannut nuorempana Vantaan Jalkapalloseurassa ja sittemmin PK-35 Vantaan joukkueessa. Jälkimmäisessä hän on pelannut Liigassa kaudesta 2014 alkaen 63 ottelua, ja kaudella 2020 hän nousi selkeäksi ykkösmaalivahdiksi. Ykkösessä hän on edustanut Vantaan Jalkapalloseuraa kausina 2012–2015 ja PK-35 Vantaata kaudella 2019.

Oikarinen on pelannut Suomen alle 19-vuotiaiden maajoukkueessa.

## Lähteet
Roosa Bröijer

**Roosa Bröijer** (s. 28. helmikuuta 1997) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa PK-35 Vantaata kausina 2014–2018 ja jälleen kaudesta 2020 alkaen. Kauden 2019 PK-35 Vantaa pelasi Ykkösessä, jossa Bröijer on pelannut myös kausina 2012–2015 Vantaan Jalkapalloseuran joukkueessa. Hän on pelannut ennen kauden 2022 alkua Liigassa kaikkiaan 114 ottelua, joissa hän on tehnyt 17 maalia.

Bröijer on pelannut Suomen nuorisomaajoukkueissa.

## Lähteet
Celeste Barber

**Celeste Barber** (s. 5. toukokuuta 1982) on australialainen koomikko, näyttelijä, vaikuttaja ja julkisuuden henkilö. 

Barber kritisoi Instagram-tilillään median naiskuvaa parodian ja huumorin keinoin vääntäytymällä hassuihin asentoihin. Hän toisintaa koomisella otteellaan muotikuvia ja tunnettujen naisten julkaisemia kuvia, joissa kaunis nainen poseeraa seksikkäästi ja usein luonnottomassa asennossa. Hän aloitti vuonna 2015 kuvien julkaisun Instagramissa tunnisteella #celestechallengeaccepted. Ensin kuvat olivat Barberin ja hänen siskonsa välinen vitsi, mutta koomiset kuvat saavuttivat pian suuren suosion. 

Barber on kerännyt huumorillaan somekanaviinsa laajan yleisön ympäri maailmaa. Vuonna 2017 Barber äänestettiin internetin hauskimmaksi naiseksi ja hän sai *WhoHaha Funniest Lady on Instagram* -palkinnon. 

Ennen suosiotaan hän on esiintynyt useissa australialaisissa tv-sarjoissa, kuten *[[Ensiapuosasto|All Saints]]*, *How not to Behave* ja *The Letdown*. 

Hänen muistelmateoksensa *Challenge Accepted! 253 steps to becoming an anti-it girl* julkaistiin Australiassa vuonna 2018. Kirja ilmestyi vuonna 2020 suomeksi nimellä *Tämä on haaste: Kuinka nutella tekee naisen ja muita tärkeitä huomioita elämästä*. 

Barber on kertonut olleensa koulukiusattu. Hän on entinen tanssinopettaja.

Barber on naimisissa maorilaisen Api Robinin kanssa. Pariskunnalla on kaksi yhteistä poikaa. Perheeseen kuuluu myös kaksi tytärtä miehen aiemmasta suhteesta. 

## Teokset
* *Tämä on haaste: Kuinka nutella tekee naisen ja muita tärkeitä huomioita elämästä.* Aula Co, 2020. .

## Lähteet

## Aiheesta muualla
* 
*
Wilma Forsblom

**Wilma Forsblom** (s. 6. syyskuuta 2003) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa pelaavaa PK-35 Vantaata. Hän on voittanut Suomen-mestaruuden Kuopion Palloseurassa ja pelannut Skotlannin valioliigassa Glasgow Cityn joukkueessa.

Forsblom edusti PK-35 Vantaata aiemmin Ykkösessä kaudella 2019 ja Kansallisessa liigassa kaudesta 2020 kauteen 2022. Hän pelasi ensimmäisellä liigakaudellaan 17 ottelua ja teki niissä seitsemän maalia. Kaudella 2021 hän teki 23 liigaottelussaan 12 maalia. Kaudella 2022 hän pelasi 22 liigaottelua ja teki niissä 11 maalia. Kaudella 2023 hän pelasi Suomen-mestaruuden voittaneessa Kuopion Palloseurassa 23 liigaottelua ja teki niissä kymmenen maalia. Forsblom siirtyi tammikuussa 2024 Skotlannin valioliigassa pelaavaan Glasgow Cityyn 2,5-vuotisella sopimuksella. Hän pelasi Skotlannissa runsaan vuoden aikana 18 liigaottelua ja teki niissä viisi maalia. Helmikuussa 2025 hän palasi Suomeen ja PK-35 Vantaan joukkueeseen.

Forsblom on kotoisin Kirkkonummelta ja aloitti pelaamisen AC Kirkkonummen junioreissa. Hän edusti juniorisarjoissa pitkään Esbo Bollklubbia. Hän oli vuonna 2018 Laura Kalmari -turnauksen eli C15-tyttöjen SM-lopputurnauksen paras maalintekijä kahdeksalla maalillaan ja hänet valittiin turnauksen parhaaksi pelaajaksi.

Forsblom on pelannut Suomen nuorisomaajoukkueissa. Alle 17-vuotiaiden EM-karsintaturnauksessa lokakuussa 2019 hän teki Suomen toisen maalin joukkueen voittaessa Viron 5–1.

## Lähteet
Beatrice Gumulya

**Beatrice Gumulya** (s. 1. tammikuuta 1991 Jakarta) on indonesialainen tennispelaaja. WTA-maailmanlistalla hän on sijoittunut parhaimmillaan nelinpelissä sijalle 138 heinäkuussa 2019. Hän on voittanut urallaan 15 ITF-turnausta nelinpelissä ja yhden kaksinpelissä.

Junioriurallaan Gumulya eteni Grand Slam -turnauksissa parhaimmillaan nelinpelin välieriin Yhdysvaltain avoimissa 2008 Jessy Rompiesin parina sekä Australian avoimissa 2009 Noppawan Lertcheewakarnin kanssa. Hän oli parhaimmillaan junioreiden maailmanlistan sijalla 24 tammikuussa 2009.

Gumulya edusti Indonesiaa Fed Cupissa ensimmäisen kerran vuonna 2016.

Vuoden 2019 Kaakkois-Aasian kisoissa Filippiineillä Gumulya voitti nelinpelissä kultaa Jessy Rompiesin kanssa. Viimeksi Indonesia oli saavuttanut kultaa naisten nelinpelissä 14 vuotta aiemmin.

## Lähteet

## Aiheesta muualla
* 
* 
*
Anna Saivosalmi

**Anna Saivosalmi** (s. 1978 Turku) on suomalainen opettaja, bloggaaja, sosiaalisen median vaikuttaja ja personal trainer. Hän tuli tunnetuksi kotitreeniohjeistaan.

Saivosalmi aloitti bloggaamisen vuonna 2016, kun hänen Instagram-tilillään jakamansa jumppavideot saivat suosiota. Samoihin aikoihin hän kouluttautui opettajan työn ohessa personal traineriksi.

Saivosalmi on julkaissut kotitreenikirjat *Treenaa kotona – 10, 20 tai 30 minuuttia* vuonna 2018 ja *Vartti riittää* vuonna 2020.

Saivosalmi psykologian, terveystiedon, uskonnon ja liikunnan opettaja. Tällä hetkellä hän opettaa psykologiaa ja liikuntaa Turun Kerttulin lukiossa. 

## Teokset

* *Treenaa kotona – 10, 20 tai 30 minuuttia.* Tammi, 2018. .
* *Vartti riittää.* Tammi, 2020. .

## Lähteet
Jamie MacDonald

**Jamie Lórien MacDonald** (s. 12. kesäkuuta 1977 Vancouver, Kanada) on kanadalais-suomalainen stand up -koomikko. 

MacDonald aloitti stand up -uransa vuonna 2012. Hän isännöi vuonna 2015 alkunsa saanutta Feminist Comedy Night -stand up -iltamaa. Lisäksi hän luotsaa Comedy Idiot -nimistä klubia yhdessä Aatu Raitalan kanssa, Punch Up! – Resistance & Glitter -iltamaa Juuso Kekkosen ja Mira Eskelisen kanssa sekä The Attic Underground -tapahtumaa. Punch Up! sai Teatterikeskuksen Vuoden Teatteriteko 2021 -palkinnon. Hän on myös ollut mukana Teemu Mäen ohjaamassa puheteatteria, tanssia ja stand up -komediaa yhdistelevässä teoksessa *Transformations – Otteita maskuliinisuuden sanakirjasta* sekä Aira Vehaskarin Manning Up -dokumentissa. MacDonald on valittu Vuoden koomikoksi vuonna 2016.

MacDonald on syntynyt Vancouverissa ja muuttanut Suomeen vuonna 2002. Hänen äitinsä on suomalainen. MacDonald on opiskellut Teatterikorkeakoulussa performanssitaidetta ja sen teoriaa.

MacDonald vitsailee stand up -keikoillaan transsukupuolisuudestaan. MacDonald aloitti sukupuolenkorjausprosessinsa 35-vuotiaana.

## Lähteet

## Aiheesta muualla

* Jamie MacDonaldin kotisivut
* Manning Up -dokumentti Yle Areenassa
Netta Koso

**Netta Koso** (s. 16. lokakuuta 1991) on suomalainen jalkapalloilija, pelipaikaltaan hyökkääjä. Hän on edustanut PK-35 Vantaata Liigassa kausina 2013–2018 ja kaudesta 2020 eteenpäin. Kaudella 2019 PK-35 Vantaa pelasi Ykkösessä ja Koso oli 12 maalillaan joukkueensa paras maalintekijä. Hän on edustanut Ykkösessä myös kasvattajaseuraansa Vantaan Jalkapalloseuraa kausina 2012–2015. Hän on pelannut Liigassa ennen kauden 2025 alkua kaikkiaan 140 ottelua ja tehnyt niissä 24 maalia. Eniten kausikohtaisia maaleja liigassa hän on tehnyt viisi kaudella 2017 sekä neljä kaudella kaudella 2016 ja kaudella 2020.

## Lähteet
Tia-Maria Jaakonsaari

**Tia-Maria Jaakonsaari** (s. 29. elokuuta 1994) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa PK-35 Vantaata kausina 2011–2018 ja jälleen kaudesta 2020 alkaen. Kauden 2019 PK-35 Vantaa pelasi Ykkösessä, jossa Jaakonsaari on pelannut myös kausina 2012–2013 muutaman ottelun Vantaan Jalkapalloseuran joukkueessa. Jaakonsaari on pelannut Liigassa kaikkiaan 133 ottelua, joissa hän on tehnyt yhdeksän maalia. Hän on voittanut liigamestaruuden vuosina 2011, 2012, 2014, 2015, 2016 ja 2018 sekä Suomen Cupin vuosina 2012, 2013 ja 2016. Hänen kasvattajaseuransa on Puistolan Urheilijat.

Jaakonsaari on pelannut Suomen nuorisomaajoukkueissa.

## Lähteet
Pehr Emil af Forselles

**Pehr Emil af Forselles** (5. joulukuuta 1840 Elimäki – 21. heinäkuuta 1914 Helsinki) oli suomalainen virka- ja  valtiopäivämies.
 
Af Forsellesin vanhemmat olivat kamarijunkkari Pehr af Forselles ja Sofia Wilhelmina Taube ja puoliso vuodesta Hedvig Maria Lovisa Etholén,  vara-amiraali Arvid Adolf Etholénin tytär. Af Forselles oli tilanomistaja Elimäellä 1861–1883 ja yliopiston konsistorinnotaari 1889–1914 sekä samalla yliopiston taloudenhoitaja 1890–1907. Hän sai sotakamreerin arvon 1898. Af Forselles oli aatelissäädyssä edustaja valtiopäivillä  1863–1864, 1867, 1877–1878, 1882, 1885, 1888, 1891, 1894, 1899 ja 1900.

Pankkivirkailija, valtiopäivämies Pehr Adolf Alf af Forselles oli Pehr Emil af Forsellesin poika.

## Lähteet
Oona Sevenius

**Oona Ilona** **Sevenius** (s. 28. huhtikuuta 2004) on suomalainen jalkapalloilija, joka edustaa Ruotsissa naisten pääsarjan Damallsvenskanin FC Rosengårdia. Sevenius on pelipaikaltaan hyökkääjä.  
__NOTOC__
## Seurajoukkueura
Juniorisarjoissa Sevenius edusti Rajamäen Kehitystä ja Nurmijärven Jalkapalloseuraa, joista jälkimmäisessä hän pelasi Naisten Kakkosessa kausina 2018–2019. Hän oli vuonna 2018 Laura Kalmari -turnauksessa eli C15-tyttöjen SM-lopputurnauksessa kahdeksalla maalillaan paras maalintekijä yhdessä kahden muun pelaajan kanssa. 

Sevenius on edustanut Kansallisessa liigassa PK-35 Vantaata kausina 2020 ja 2021 sekä Helsingin Jalkapalloklubia kaudella 2022. Hän pelasi ensimmäisellä liigakaudellaan 16 ottelua ja teki niissä kolme maalia. Toisella kaudellaan hän teki 22 liigaottelussa 13 maalia. Kaudella 2022 hän pelasi SM-hopeaa saavuttaneessa HJK:ssa 23 liigaottelua ja teki niissä 16 maalia, millä hän oli joukkueensa paras ja koko liigan kolmanneksi paras maalintekijä. 

Tammikuussa 2023 Sevenius siirtyi Italian korkeimmalla sarjatasolla Serie A:ssa pelaavaan AC Milaniin. Hän debytoi edustusjoukkueessa 18-vuotiaana 26. helmikuuta 2023 tullessaan vaihdosta kentälle Comoa vastaan pelatussa ottelussa. Hän pääsi kevään aikana kentälle kahdessa liigaottelussa ja siirtyi heinäkuussa 2023 lainasopimuksella Comoon. Hän pelasi Comossa 24 liigaottelua kaudella 2023–2024 ja teki niissä neljä maalia. Palattuaan Milaniin Sevenius pelasi vain yhden liigaottelun, syyskuussa 2024 Comoa vastaan. Hän siirtyi tammikuussa 2025 ruotsalaisseura FC Rosengårdiin.

## Maajoukkueura
Sevenius on pelannut Suomen nuorisomaajoukkueissa. Elokuussa 2019 hän teki ottelun ainoan maalin, kun Suomen alle 17-vuotiaiden maajoukkue voitti Tanskan 1–0. Lokakuussa 2019 hän teki alle 16-vuotiaiden maaottelussa Ruotsia vastaan kolme maalia Suomen voittaessa 4–1. Myöhemmin samassa kuussa pelatussa alle 17-vuotiaiden EM-karsintaturnauksessa hän teki kaksi maalia Viroa vastaan Suomen voittaessa 5–1.

Sevenius pelasi naisten maajoukkueessa ensimmäisen kerran heinäkuussa 2023 Islantia vastaan. Hän on pelannut kesäkuun 2025 loppuun mennessä 26 naisten maaottelua ja tehnyt niissä viisi maalia. Sevenius teki ensimmäisen maaottelumaalinsa marraskuussa 2023 Kansojen liigan ottelussa Romaniaa vastaan. Helmikuussa 2024 hän teki Espanjassa pelatussa maaottelussa Filippiinejä vastaan kolme maalia. Kuusi päivää myöhemmin hän teki maalin Pinatar Cupin loppuottelussa Skotlantia vastaan.

## Lähteet
Jennifer Kupcho

**Jennifer Kupcho** (14. toukokuuta 1997) on yhdysvaltalainen golfaaja. 

Kupcho kilpaili ensimmäisen kerran LPGAn ammattilaiskiertueen turnauksessa vuonna 2016, jolloin hän kilpaili Yhdysvaltain avoimeen turnaukseen. Hän pelasi tuolloin kaksi kierrosta ja putosi jatkosta. Seuraavana vuonna hän eteni samassa turnauksessa viimeiselle kierrokselle ollen lopputuloksissa 21. Vuonna 2019 Kupcho kilpaili useammassa ammattilaiskilpailussa. LPGA:n major-turnauksissa hänen paras sijoituksensa oli The Evian Championshipissa, jossa hän oli toinen. Yhdysvaltain avoimessa turnauksessa hän oli 62. Hän oli myös TOTO Japan Classicissa neljäs ja Marathon Classic presented by Dana -turnauksessa viides. Vuonna 2020 LPGA major-turnauksissa paras sijoitus oli Women's PGA Championship -turnauksessa, jossa hän oli seitsemäs. Hän oli ShopRite LPGA Classic presented by Acer -turnauksen toinen. Vuonna 2021 Kupcho oli LPGA Drive On Championshipin toinen.

Huhtikuussa 2021 Kupcho oli LPGA:n rankingissa (Rolex Rankings) 12.

## Lähteet
Bosse Skoglund

**Bo Åke Skoglund**, joka tunnettiin parhaiten nimellä **Bosse Skoglund** (10. huhtikuuta 1936 – 10. huhtikuuta 2021), oli ruotsalainen muusikko, rumpali ja lyömäsoittaja. Skoglund esiintyi muusikkona kappaleissa Varm korv boogie, Tunna skivor ja Klas-Göran.

## Lähteet
Rosa-Tuulia Mikkola

**Rosa-Tuulia Mikkola** (s. 2. kesäkuuta 1999) on suomalainen jalkapalloilija, pelipaikaltaan hyökkääjä. Hän edusti Liigassa Tampereen Ilvestä kausina 2016–2018 ja 2020. Loukkaantumisten vuoksi kausi 2019 jäi häneltä kokonaan väliin ja seuraavankin kauden lopulla hän joutui olemaan poissa kentiltä. Hän pelasi Ilveksessä kaikkiaan 64 liigaottelua ja teki niissä 15 maalia. Kaudeksi 2021 hän siirtyi PK-35 Vantaaseen, jossa hän pelasi ensimmäisellä kaudellaan 17 liigaottelua ja teki niissä kaksi maalia.

Mikkola on pelannut Suomen nuorisomaajoukkueissa.

## Lähteet
Anni Laurila

**Anni Laurila** (s. 1989) on suomalainen arkkitehti. Hän valmistui arkkitehdiksi Aalto-yliopistosta vuonna 2017. Laurila on opiskellut myös Shanghain Tongji-yliopistossa. 

Laurila voitti vuonna 2015 Global Impact Challenge -kilpailun, jossa etsitään parhaita ideoita siihen, miten mahdollisimman monen ihmisen elämää voitaisiin parantaa teknologian avulla. Kilpailu järjestettiin Suomessa tuolloin ensimmäistä kertaa. Palkintona oli kolmen kuukauden osallistuminen Nasan alaisuudessa toimivan Singularity Universityn Global Solutions- ohjelmaan Programiin. Singularity Universityn tavoitteena on maailman suurimpien haasteiden, kuten köyhyyden, energian ja turvallisuuden, ymmärtäminen ja ratkaiseminen teknologioiden avulla.

Laurilaa kiinnostaa, mitä arkkitehdit voisivat tehdä ilmastohaasteen ratkaisemiseksi globaalilla tasolla. Hän on toiminut jäsenenä Apoli2020-työryhmässä, joka laati ehdotuksen Suomen uudeksi arkkitehtuuripoliittiseksi ohjelmaksi opetus- ja kulttuuriministeriön sekä ympäristöministeriön toimeksiannosta.

Laurila oli ehdolla Vuoden puhujaksi vuonna 2019.

## Lähteet
Gundemar

**Gundemar** (k. 612 Toledo) oli visigoottien kuningas vuosina 610–612. Hän johti katolista oppositiota areiolaisen edeltäjänsä Wittericin aikana. Gundemarin johtama salaliitto murhasi Wittericin vuonna 610, ja Gundemar nousi kuninkaaksi. Isidorus Sevillalaisen mukaan Gundemar hallitsi kaksi vuotta, tuhosi baskit yhden sotaretken aikana, piiritti toisella sotaretkellä Bysantin armeijan ja kuoli luonnollisen kuoleman Toledossa. Chronica Regum Visigotthorumin mukaan Gundemar hallitsi vuoden, kymmenen kuukautta ja 14 päivää. Gundemarin vaimon nimi oli Hildoara, jonka perhetaustaa ei tunneta.

## Lähteet
Mira Eskelinen

**Mira Aurelia Eskelinen** (s. 1989) on suomalainen kulttuurituottaja ja Miss Vinyl Envy -nimeä käyttävä drag-artisti.

Eskelinen tuottaa muun muassa vuonna 2018 alkunsa saanutta Punch Up! – Resistance & Glitter -klubia ja Jamie MacDonaldin juontamaa Feminist Comedy Night -stand up -klubia. Punch Up! sai Teatterikeskuksen Vuoden Teatteriteko 2021 -palkinnon, ja Teatterin tiedotuskeskus TINFO:n Vuoden esityksen Thalia 2022 -palkinnon. Hänellä on podcast nimeltä Trans Enough, jossa hän haastattelee muun muassa trans- ja muunsukupuolisia taiteilijoita ja mediapersoonia. 

Eskelinen on suorittanut medianomin AMK-tutkinnon Metropolia-ammattikorkeakoulussa elokuvan ja television koulutusohjelmassa.

Eskelinen on useasti ottanut julkisesti kantaa transasioihin. Hän oli muun muassa vuonna 2020 mukana Trans ry:n ja Kansallisteatterin järjestämässä verkkokeskustelutilaisuudessa "Transrepresentaatio ja teatteri – päämääränä yhdenvertainen ja tasa-arvoinen tulevaisuus", jossa ruodittiin Kansallisteatterin valintaa roolittaa Kaikki äidistäni -näytelmän transnaisen rooliin miesnäyttelijä.

Eskelinen kertoo alkaneensa pohtia omaa sukupuoli-identiteettiään samoihin aikoihin, kun alkoi tehdä dragia, ja ymmärtäneensä olevansa transnainen. Hän aloitti sukupuolenkorjausprosessin vuonna 2016. Vuonna 2023 ilmestyi Eskelisen omaelämäkerrallinen esikoisromaani *Aavistuksia*.

## Lähteet

## Aiheesta muualla
*
Haukkalan sairaala

**Haukkalan sairaala** oli Jyväskylän Haukkalassa toiminut lastenpsykiatrinen sairaala. Sairaala sijaitsi Tuomiojärven rantamaisemissa viiden kilometrin päässä keskustasta. Sairaala-alueen vanhin potilasrakennus (rakennus 2) valmistui vuonna 1962 ja sen oli suunnitellut kaupunginarkkitehti Erkki Kantonen. Muut rakennukset valmistuivat aluelle vuosina 1962, 1965 ja 1972–1973. Alueella sijaitsi poliklinikka, hoito-osastoja ja asuntola. Ne olivat matalia yksikerroksisia tiilirakennuksia, ja erityiskoulu toimi tiilitalossa. 

Keski-Suomen sairaanhoitopiiri teki 5. joulukuuta 2008 päätöksen rakentaa uudet tilat sisäilmaongelmista kärsineelle Haukkalan sairaalalle ja sairaalakoululle Keski-Suomen keskussairaalan alueelle. Samalla päätettiin purkaa Haukkalan sairaala ja koulu sekä myydä tontti Jyväskylän kaupungille. Uudet tilat Keski-Suomen keskussairaalaan valmistuivat elokuussa 2011. Keski-Suomen museon tekemän arvion perusteella sairaala-alueen rakennuksia ei tarvinnut suojella asemakaavassa. Jyväskylän kaupunki laati alueelle uuden asemakaavan, ja se hyväksyttiin kaupunginvaltuustossa 16. toukokuuta 2011. Asemakaava mahdollisti Haukkalan sairaalan purkamisen ja uuden asuntorakentamisen alueelle.   

## Lähteet

## Aiheesta muualla
*Haukkalan säätiö
Sisebut

**Sisebut** (k. 621) oli visigoottien kuningas vuosina 612–621. Fredegarin mukaan Sisebut valloitti frankeilta Cantabrian ennen valtaannousuaan. Isidorus Sevillalaisen mukaan Sisebut hallitsi kahdeksan vuotta ja kuusi kuukautta. Valtakautensa aikana hän pakotti juutalaiset kristinuskoon ja alisti kapinalliset asturialaiset sekä voitti rucconit. Isidoruksen mukaan Sisebut kuoli joko luonnollisen kuoleman tai hänet myrkytettiin. Chronica Regum Visigotthorumin mukaan Sisebut hallitsi kahdeksan vuotta, 11 kuukautta ja 16 päivää. Sisebutilla ja hänen vaimollaan – jonka nimeä ei tunneta – oli kaksi lasta, Rekkared ja Theodora, josta tuli sittemmin kuningas Svintilan vaimo.

## Lähteet
Maila Pöyliö

**Maila Onerva Pöyliö** (o.s. *Kallioinen*; 11. lokakuuta 1931 Tuusula – 5. helmikuuta 2023 Kuusamo) oli kuusamolainen lausuja, runoilija ja kansakoulunopettaja. Hän kirjoitti ylioppilaaksi Kokkolan yhteislyseosta vuonna 1953. Kansakoulunopettajaksi hän valmistui Hämeenlinnan seminaarista vuonna 1961. Pöyliö asui vuodesta 1962 Kuusamossa.

Pöyliö toimi Kuusamossa vs. opettajana vuosina 1962–1973 ja kansakoulunopettajana 1973–1979 sekä peruskoulunopettajana vuodesta 1979. 

Pöyliö on julkaissut useita runokokoelmia ja kaksi kirjaa. Kuusamossa hän veti lausunta-, kirjoittaja- ja runopiirejä.https://www.koillissanomat.fi/rakkaudesta-runoon-runopiiri-loppui-komeasti-kakku/444535 Opetustyössään hän puolusti kulttuurista ja taiteesta kiinnostuneiden oppilaiden mahdollisuuksia kehittää taitojaan. Pöyliö ohjasi ja kannusti oppilaitaan luovaan ilmaisuun vetämissään kerhoissa. Toimittaja Jaakko Heikkinen äänitti Yleisradioon Pöyliön lausumia Reino Rinteen runoja. Rinteen mukaan hänen runonsa saivat siivet Pöyliön ilmaisussa.

Pöyliön vanhemmat olivat kelloseppämestari Viljo Kallioinen ja Marja (o.s. Pietiläinen). Puoliso oli Toivo Pöyliö vuodesta 1958. 

## Teokset
* *Kaikesta huolimatta*, runokokoelma 1978, kustantaja Pohjoinen 
* *Kannan runoa*, kokoomateokset 2007, omakustanne
* *Punaiseensa puhkee joulun kukka*, runokokoelmat 2008, omakustanne. Kokoelma sisältää kirjoittajan julkaistut joulurunot 1970-luvulta vuoteen 2007. Suurin osa Koillissanomat -lehden joulurunoiksi kirjoitettuja.
* *Pääsiäisliljojen aikaan*, kokoomateokset 2004, omakustanne
* *Silmät kuin pesetat*, runokokoelmat 1982, omakustanne
* *Koirakesä*, satu 1991, omakustanne
* Mun maani murheen yöstä on noussut valohon / Maila Pöyliö. *Teoksessa:* Eskola, Katariina & Laaksonen, Pekka (toim.).  *Rakkaudesta taiteeseen : kokijoiden ja tekijöiden kertomuksia* Helsinki: SKS, 1995.
* Eskola, Katariina (toim.). *Elämysten jäljillä : taide ja kirjallisuus suomalaisten omaelämäkerroissa* Suomalaisen kirjallisuuden seura 1998

## Lähteet